चंडीगढ़ से हिसार के लिए एयर टैक्सी सेवा शुरू, सीएम खट्टर ने किया उद्घाटन
चंडीगढ़ से हिसार के बीच आज से एयर टैक्सी सेवा शुरू हो गई है। मकर संक्रांति के अवसर पर मनोहर लाल खट्टर ने इस एयर टैक्सी सेवा की शुरुआत की।
चंडीगढ़: चंडीगढ़ से हिसार के बीच आज से एयर टैक्सी सेवा शुरू हो गई है। मकर संक्रांति के शुभ अवसर पर मनोहर लाल खट्टर ने इस एयर टैक्सी सेवा की शुरुआत की। यह शुरुआत केंद्र सरकार की उड़ान योजना के अंतगर्त हुई है। इस एयर टैक्सी सेवा की शुरुआत को लेकर हरियाणा के सीएम खट्टर ने ट्वीट किया है। उन्होंने अपने ट्वीटर हैंडर पर लिखा-आज मकर संक्रांति के शुभ अवसर पर केंद्र सरकार की उड़ान (UDAN) योजना के तहत चंडीगढ़ से हिसार के लिए एयर टैक्सी सेवा का शुभारम्भ किया। उन्होंने आगे लिखा कि प्रधानमंत्री नरेंद्र मोदी ने कहा था कि चप्पल पहनने वाला व्यक्ति भी हवाई सफ़र कर सके, यह पहल उस दिशा में एक ओर कदम है।